บริษัทในตลาดหุ้นกำไร 9 แสนล้านบาท
ผู้สื่อข่าวรายงานว่า บริษัทจดทะเบียนในตลาดหลักทรัพย์แห่งประเทศไทยได้รายงานกำไรสุทธิปีที่ผ่านมาว่ามีจำนวนรวม 909,000 ล้านบาท เพิ่มขึ้น 30.41% จากปี 2558 เป็นตัวเลขที่สูงสุดในรอบ 5 ปี เพราะได้ปัจจัยบวกจากต้นทุนการผลิตลดลง การฟื้นตัวของหมวดธุรกิจพลังงานและปิโตรเคมี โดยเฉพาะกลุ่มธุรกิจที่ได้รับผลดีจากการฟื้นตัวทางเศรษฐกิจ คือหมวดพัฒนาอสังหาริมทรัพย์ วัสดุก่อสร้าง หมวดพาณิชย์ หมวดการแพทย์ ฯลฯ,นายสันติ กีระนันทน์ รองผู้จัดการ หัวหน้าสายงานผู้ออกหลักทรัพย์ ตลาดหลักทรัพย์ เปิดเผยว่า บริษัทจดทะเบียน (บจ.) ในตลาดหลักทรัพย์จำนวน 567 บริษัท หรือ 96.10% จากทั้งหมด 590 บริษัท (รวมกองทุนอสังหาริมทรัพย์และกองทรัสต์เพื่อการลงทุนในอสังหาริมทรัพย์) หรือ PF&REIT และกองทุนรวมโครงสร้างพื้นฐาน (IFF) นำส่งผลการดำเนินงาน งวดปี 2559 สิ้นสุดวันที่ 31 ธ.ค. ที่ผ่านมา บจ.มีกำไรสุทธิ 461 บริษัท คิดเป็น 81.31% ของบริษัทที่นำส่งงบการเงินทั้งหมด โดยมีผลกำไร 908,855 ล้านบาท เพิ่มขึ้น 30.41% เมื่อเทียบกับปี 2558 เนื่องจาก บจ.มีต้นทุนการผลิตโดยรวมลดลง ทำให้มีกำไรขั้นต้น 2.5 ล้านล้านบาท เพิ่มขึ้น 2.37% ประกอบกับไม่มีผลขาดทุนจากอัตราแลกเปลี่ยน ฯลฯ,บจ.ทั้งหมดมียอดขายรวม 10,125,805 ล้านบาท ลดลงเล็กน้อย เป็นผลจากหมวดธุรกิจพลังงานและสาธารณูปโภค หมวดปิโตรเคมีและเคมีภัณฑ์มียอดขายลดลง ซึ่งเป็นผลกระทบจากระดับราคาน้ำมันในตลาดโลกโดยเฉลี่ยปีที่ผ่านมาลดลง 20% จากปี 2558 และหากไม่รวมธุรกิจพลังงานและสาธารณูปโภค ฯลฯ ในปีที่ผ่านมา ภาพรวมของกลุ่มธุรกิจอื่นๆ ยังคงมีผลประกอบการดีขึ้น โดยมียอดขายเพิ่มขึ้น 4.15% มีกำไรสุทธิเพิ่มขึ้น 7.42% เมื่อเทียบกับปี 2558,สำหรับผลการดำเนินงาน ไตรมาส 4 ปี 2559 บจ.มีกำไร 204,850 ล้านบาท เพิ่มขึ้น 20.15% จากไตรมาส 4 ปี 2558 และลดลง 1.47% เมื่อเทียบกับไตรมาส 3 ของปีที่ผ่านมา ส่วนผลการดำเนินงานของ บจ.ในตลาดหลักทรัพย์ เอ็ม เอ ไอ (mai) ปีที่ผ่านมา มีกำไร 3,890 ล้านบาท ลดลง 8.73% เมื่อเทียบกับปี 2558 ส่วนหนึ่งเป็นผลจากรายการพิเศษ ในบริษัทขนาดใหญ่บางแห่ง และเมื่อไตรมาส 4 ปีที่ผ่านมา มีผลขาดทุน 472 ล้านบาท เทียบกับไตรมาส 4 ปี 2558 ที่ขาดทุน 233 ล้านบาท.
ผู้สื่อข่าวรายงานว่า บริษัทจดทะเบียนในตลาดหลักทรัพย์แห่งประเทศไทยได้รายงานกำไรสุทธิปีที่ผ่านมาว่ามีจำนวนรวม 909,000 ล้านบาท เพิ่มขึ้น 30.41% จากปี 2558 เป็นตัวเลขที่สูงสุดในรอบ 5 ปี
ตลาดหลักทรัพย์แห่งประเทศไทย,ตลาดหุ้น,กำไร 9 แสนล้านบาท,ผลการดำเนินงาน,รายงานกำไรสุทธิ